<classify> KAMATI ya Kitaifa ya Maadili, Amani na Haki za Binadamu inayoundwa na viongozi wa dini, imetuma salamu za pole kwa Rais John Magufuli kutokana na ajali ya moto iliyosababisha vifo vya zaidi ya watu 60 na kujeruhi zaidi ya watu 70 ambao ni nguvu kazi muhimu mkoani humo na Taifa kwa ujumla.Pia viongozi hao wa dini wametoa pole kwa wananchi wote wa Morogoro, Mkuu wa mkoa huo na viongozi wa dini wanaofanya kazi za kiroho kwa kupoteza idadi kubwa ya vijana waliokuwa wanachota mafuta ambayo yalikuwa yakimwagika kutoka kwenye tanki la mafuta baada ya kupata ajali eneo la Msamvu mjini Morogoro jana.Mwenyekiti wa wa Kamati hiyo ya Taifa, Askofu William Mwamalanga na wajumbe wote kamati wapatao 18,477 leo watafanya dua ya maalumu kwa roho zote zilizopotea kwenye ajali hiyo iliyopoteza Watanzania ikiwamo kuwaombea ndugu na jamii ya Watanzania wote kwa ujumla wake kwani ajali hiyo imegusa Taifa nzima.Askofu Mwamalanga alihimiza upendo na masaidiano ya vitendo haraka kwa watu wote wanaoguswa kwa karibu na tukio hili baya wakiwamo watoto wa marehemu, wazazi na walezi wote kwa kuwafariji kwa mahitaji muhimu kama chakula, nguo na maji ikiwa ni kuisaidia Serikali ya Mkoa wa Morogoro ambayo inahusika moja kwa moja na madhila hay mabaya kuwahi kutokea.Aidha, kamati hiyo ilitoa pongezi viongozi wote kwa moyo wa upendo kwa kuwahi eneo la ajali kwa lengo la kusaidia waathirika, kwani ni jambo muhimu na kuigwa na watu wote.Vilevile walitoa pongezi kwa Jeshi la Polisi mkoani Morogoro ambao wamejitahidi mno kuokoa maisha ya watu ambao walikuwa wakimbilia eneo la ajali bila tahadhari yoyote.Askofu Mwamalanga amewahimiza maofisa usalama barabarani kuweka mkazo wa ukaguzi wa malori yote yanayosafirisha mafuta kama ilivyo kwenye mabasi ya abiria kwani malori ya mafuta ni sawasawa na basi linalobeba watu.  <topic>: KITAIFA 